CELEX: 32019D1205(01)
Language: lv
Date: 2019-12-04 00:00:00
Title: Padomes Lēmums (2019. gada 4. decembris), ar ko ieceļ trīs Eiropas Savienības Energoregulatoru sadarbības aģentūras Administratīvās valdes locekļus un trīs aizstājējus2019/C 409/04

5.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  C 409/50
               
            
         PADOMES LĒMUMS
         (2019. gada 4. decembris),
         ar ko ieceļ trīs Eiropas Savienības Energoregulatoru sadarbības aģentūras Administratīvās valdes locekļus un trīs aizstājējus
         (2019/C 409/04)
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2019/942 (2019. gada 5. jūnijs), ar ko izveido Eiropas Savienības Energoregulatoru sadarbības aģentūru (1), un jo īpaši tās 18. pantu,
         tā kā:
         
                     (1)
                  
                  
                     Regulā (ES) 2019/942 ir paredzēts, ka Padomei Eiropas Savienības Energoregulatoru sadarbības aģentūras (ACER) Administratīvajā valdē (“Administratīvā valde”) ir jāieceļ pieci locekļi un viņu aizstājēji.
                  
               
                     (2)
                  
                  
                     Saskaņā ar Regulu (ES) 2019/942 Administratīvās valdes loceklis nevar būt ACER Regulatoru valdes loceklis, un Administratīvās valdes locekļiem ir jādarbojas neatkarīgi un objektīvi Savienības kopējās interesēs.
                  
               
                     (3)
                  
                  
                     Tā kā trim Padomes ieceltajiem Administratīvās valdes locekļiem un diviem aizstājējiem beidzas amata pilnvaru termiņš, viņu aizstāšanai būtu jāieceļ jauni locekļi un aizstājēji. Turklāt, tā kā viens no kandidātiem, kas patlaban ir aizstājējs, tiks atkārtoti iecelts amatā uz četriem gadiem, būtu jāieceļ cits aizstājējs, kas atlikušajā termiņā pildītu minētā kandidāta esošās pilnvaras.
                  
               IR PIEŅĒMUSI ŠO LĒMUMU.
         
            1. pants
            Par Administratīvās valdes locekļiem uz četriem gadiem, sākot no 2020. gada 28. janvāra, ieceļ šādas personas:
            
                        —
                     
                     
                        
                           Michel THIOLLIÈRE kungs, Francija,
                     
                  
                        —
                     
                     
                        
                           Bogdan Marius CHIRIȚOIU kungs, Rumānija,
                     
                  
                        —
                     
                     
                        
                           Karin LUNNING kundze, Zviedrija.
                     
                  
         
            2. pants
            Par Administratīvās valdes locekļu aizstājējiem uz četriem gadiem, sākot no 2020. gada 28. janvāra, ieceļ šādas personas:
            
                        —
                     
                     
                        
                           Zhecho Donchev STANKOV kungs, Bulgārija,
                     
                  
                        —
                     
                     
                        
                           Paweł PIKUS kungs, Polija.
                     
                  
         
            3. pants
            Administratīvās valdes locekļa aizstājēja PIKUS kunga vietā par locekļa aizstājēju uz diviem gadiem, sākot no 2020. gada 28. janvāra, ieceļ šādu personu:
            
                        —
                     
                     
                        
                           Václav BARTUŠKA kungs, Čehija.
                     
                  
         
            4. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 4. decembrī
            
               
                  Padomes vārdā –
               
               
                  priekšsēdētāja
               
               H. KOSONEN
            
         
         
            (1)  OV L 158, 14.6.2019., 22. lpp.